Verslo Šlovės galerija

Verslo Šlovės galerija (VŠG) – tai asmenų, įnešusių svarų indėlį į laisvosios rinkos sistemos plėtotę ir visos mūsų visuomenės gerovės kūrimą, sąrašas („galerija“); oficialus VŠG asmenų pagerbimo renginys bei ceremonija. Toks renginys pirmą kartą buvo surengtas 1975 metais JAV „Junior Achievement“ iniciatyva. Tarp VŠG laureatų JAV – legendinės asmenybės kaip W. E. Boeing, K. C. Gillette, D. W. Douglas, W. P. Chrysler, W. R. Hewlett, D. Packard ir kiti.

Renkant laureatus, atsižvelgiama į asmeninius nuopelnus, lyderystę verslo šakoje, vadovavimąsi bendrai pripažintomis etikos bei moralės normomis, nuopelnais, kuriaant visuomenės gerovę, siekiant pažangos bei ilgalaikių rezultatų.

Asmenis įtraukus į VŠG galeriją, taip yra skatinama analogiška veikla, pagerbiami iškiliausi verslininkai, verslo atstovai (pvz., vadybininkai) kaip inovacijų, atkaklumo ir įžvalgumo pavyzdžiai, kurių asmeninė patirtis liudija, kade sėkmės (versle) galima pasiekti nepaisant visų sunkumų.

Lietuvoje 
"Verslo Šlovės galerijos" mecenatas – „PricewaterhouseCoopers“. Verslo lyderiai renkami nusiunčiant kelis šimtus anketų didžiausių šalies įmonių vadovams. Anketose verslininkai pažymi tuos asmenis, kuriuos rinktų „Verslo Šlovės galerijos“ laureatais. Vėliau anketų duomenis sumuoja visuomenės nuomonės tyrimų kompanija "Baltijos tyrimai”. Gavusi verslininkų apklausos rezultatus, speciali rinkimų komisija išrenka laureatus. Jie paskelbiami iškilmingo vakaro metu.

Laureatais tampa iškiliausi ir sėkmingiausiai mūsų šalyje dirbantys verslininkai, savo verslo srities lyderiai. Laureatų paskelbimas nėra metų apdovanojimas, tai ilgalaikių rezultatų įvertinimas. Galerijos laureatu galima tapti tik vieną kartą.

1999 m.
 Valentinas Milaknis, Julius Niedvaras, Antanas Trumpa.

2000 m.
 Arūnas Bartusevičius, Juozas Kazickas, Vaclovas Šleinota.

2001 m.
 Nijolė Dumbliauskienė, Giedrius Dusevičius, Eimutis Žvybas.

2002 m.
 Arvydas Avulis, Tomas Kučinskas, Gintaras Rimšelis.

2003 m.
 Vytautas Andrius Graičiūnas, Tomas Juška, Antanas Zabulis.

2004 m.
 Ona Balžekienė, Julius Kvaraciejus.

2005 m.
 Rolandas Barysas, dienraščio „Verslo žinios“ vyriausiasis redaktorius bei UAB „Verslo žinios“ generalinis direktorius,
 Arūnas Šikšta, AB „Lietuvos telekomas“ generalinis direktorius.

2006 m.
 Viktoras Butkus, biotechnologijų bendrovės „Fermentas“ generalinis direktorius,
 Robertas Dargis, UAB „Eika“ direktorius,
 Virginijus Kantauskas, UAB „Biovela“ įmonių grupės generalinis direktorius.

Nuorodos, šaltiniai 
 Oficiali svetainė 
 Informacija apie renginį ir jo organizavimą

Renginiai